
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2011 m. kovo 31 d. Nr. T-83
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 13 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 17 str. 1 d. 4 p. bei atsižvelgdama į Lietuvos nacionalinės Martyno Mažvydo bibliotekos 2011 m. kovo 2 d. raštą Nr. SD-11-617, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį ir nematerialųjį bei trumpalaikį turtą pagal priedą.


2. Perduoti perimtą turtą rajono savivaldybės viešajai bibliotekai valdyti ir naudoti patikėjimo teise bibliotekos veiklai, organizuojant gyventojams viešosios interneto prieigos paslaugas.


3. Įgalioti rajono savivaldybės administracijos Kultūros ir turizmo skyriaus vedėją:


3.1. priimti sprendimo 1 punkte nurodytą turtą ir  rajono savivaldybės vardu pasirašyti šio turto perdavimo-priėmimo aktą;


3.2. sudaryti ir pasirašyti su Šakių rajono savivaldybės viešosios bibliotekos direktore turto perdavimo-priėmimo aktą.

